
28.05.2009

Кичә, 27 нче майда, Татарстан Республикасы Премьер-министры Рөстәм Миңнехановның Бөек Британия Хөкүмәтенең лордлар палатасы әгъзасы лорд Әхмәт Нәзир һәм BITE директоры Мөхәммәт Али Фармер белән очрашуы вакытында Татарстандагы югары уку йортлары һәм Британия технология һәм электрон коммерция институты (BITE) арасында үзара файдалы хезмәттәшлек мәсьәләләре турында фикер алыштылар.

28.05.2009

Кичә, 27 нче майда, Татарстан Республикасы Премьер-министрының беренче урынбасары Борис Павлов “Vincent Park Holdings Ltd” трансмилли холдинг компаниясе президенты Джозеф Рубинштейн белән очрашты. Очрашу Татарстан Республикасының Россия Федерациясендәге Вәкаләтле вәкиллегендә (Мәскәү) узды.

28.05.2009

Россиянең спорт, туризм һәм яшьләр сәясәте министры Виталий Мутко Татарстан Республикасы Премьер-министры Рөстәм Миңнехановка студентлар иҗатына ярдәм итү һәм аны үстерү программасының “Россия студентлар язы-2009” XVII финал фестивален югары дәрәҗәдә әзерләү, оештыру һәм үткәрү өчен рәхмәт белдерде.

Шуны искәртик: “Россия студентлар язы-2009” фестиваленең финалы 14-19 нчы майда Татарстан башкаласы Казанда узды.

27.05.2009

Агымдагы елның 1 нче гыйнварына “Ак Барс” банкның үз капиталы 28,489 млн. сум тәшкил иткән. Узган елда капитал 248 млн. сумга кимегән. “Ак Барс” банк ААҖ акционерларының еллык җыелышы бүген Роберт Мусин җитәкчелегендә Казанда узды. Йомгаклау җыелышында Татарстан Республикасы Премьер-министры Рөстәм Миңнеханов, Татарстан Республикасы Милли банкы рәисе Евгений Богачев һәм башкалар катнашты.

26.05.2009

Татарстан Республикасы буенча гомумән алганда, 2009 елның I кварталына минималь кулланучылар бюджетының күләме 7589 сум тәшкил итә.

26.05.2009

2009 елда Татарстан Республикасы магистратуралары һәм югары уку йортларында бюджет урыннарының саны артачак. Бу бакалаврларның белем дәрәҗәсен арттыру максатыннан, шулай ук югары уку йортларын тәмамлаган бөтен кешенең кирәгеннән артык тулган хезмәт базарына чыгуын булдырмас өчен эшләнә. Бүген Татарстан Республикасы Министрлар Кабинетында узган традицион брифингта бу турыда республиканың мәгариф һәм фән министры Альберт Гыйльметдинов әйтте.

Брифинг Татарстанның бөтен муниципаль районнары белән видеоконференцэлемтә режимында узды, шулай ук on-line режимда интернет челтәреннән трансляцияләнде.

25.05.2009

Рөстәм Миңнеханов тагын “Татнефтехиминвест-холдинг” ның Директорлар советы рәисе итеп сайланды

22.05.2009

Бүген Татарстан Республикасы Премьер-министры Рөстәм Миңнеханов “Радиоприбор” ААҖ нең (Казан) хезмәт коллективына яңа генераль директорны тәкъдим итте.

Предприятиенең Директорлар советы әлеге вазыйфага Ронис Шәриповны билгеләде.

22.05.2009

Бүген Татарстан Республикасы Министрлар Кабинетында узган Россия Федерациясе Президентының Идел буе федераль округындагы вәкаләтле вәкиле каршындагы Округ чик буе комиссиясе утырышында Идел буе федераль округы чикләрендә Россия Федерациясе чик буе субъектларының социаль-икътисади үсешенә тәэсир итә торган фактор булып торган чик буе хезмәттәшлеге мәсьәләләре турында фикер алыштылар. Утырышны комиссия җитәкчесе – Россия Федерациясе Президентының Идел буе федераль округындагы вәкаләтле вәкиле урынбасары Валерий Шнякин үткәрде.

Чарада комиссия әгъзасы, Татарстан Республикасы Премьер-министрының беренче урынбасары Равил Моратов һәм Татарстан Республикасының баш федераль инспекторы Марсел Галимәрданов катнашты.

22.05.2009

Бүген Татарстан Республикасы Премьер-министры Рөстәм Миңнеханов Татарстан Республикасы Хөкүмәт йортында Дәүләт милке белән идарә итү Федераль агентлыгы җитәкчесе Юрий Петров белән очрашты. Ю.Петров Казанга эш визиты белән килгән.

Очрашу барышында федерация субъектларында дәүләт милке белән нәтиҗәле идарә итү мәсьәләләре турында фикер алыштылар.
Рәсми Татарстан